De conformitat amb el que disposen l'article 6.5 de l'Estatut d'autonomia de Catalunya; l'article 4 de la Llei 2/2007, del 5 de juny, del Diari Oficial de la Generalitat de Catalunya, i l'article 7 de la Llei 35/2010, de l'1 d'octubre, de l'occità, aranès a l'Aran, la Mesa del Parlament, en la sessió tinguda el dia 7 de juliol de 2020 ha aprovat la versió en occità, en varietat aranesa, de la Llei 6/2019, de 23 d'octubre, de modificació del llibre quart del Codi civil de Catalunya, relatiu a les successions, per a garantir la igualtat de drets i la no-discriminació de les persones amb discapacitat sensorial (200-00001/12), aprovada pel Ple del Parlament en la sessió tinguda el dia 9 d'octubre de 2019 i publicada en el Butlletí Oficial del Parlament de Catalunya número 447, del 23 d'octubre de 2019, i en el Diari Oficial de la Generalitat de Catalunya número 7990, del 28 d'octubre de 2019, el text de la qual es reprodueix a continuació, a l'efecte que es publiqui en el Diari Oficial de la Generalitat de Catalunya i s'hi inclogui el número i la data de la llei publicada, i també la fórmula de promulgació.
Palau del Parlament, 7 de juliol de 2020
"Lei 6/2019, deth 23 d'octobre, de modificacion deth libre quatau deth Còdi civiu de Catalonha, relatiu as successions, entà garantir era igualtat de drets e era non-discriminacion des persones damb discapacitat sensoriau
Cossent damb çò precedente, promulgui era següent
Era fin d'aguesta lei ei plaçar as persones damb discapacitat sensoriau, sigue temporau o permanent, en igualtat de condicions en çò que concernís es autes persones tocant ar exercici efectiu des sòns drets ara ora d'autrejar un testament deuant de notari e de poder intervier en qualitat de testimòni en acte d'autrejament deth testament per ua auta persona.
Es persones damb discapacitat sensoriau, sigue temporau o permanent, son aqueres que patissen o ben ua disfuncion o ua discapacitat o ben un handicap visuau, auditiu o verbau que les limite es facultats de comunicacion expressiva e receptiva.
Entà subvier as sòns besonhs especifics ei convenient adoptar mesures entà arténher era igualtat de tracte e d'oportunitats en exercici des sòns drets e déuers coma ciutadans.
Aguesta lei elimine, damb caractèr generau, eth critèri restrictiu que comportaue era apertenença ath collectiu de persones damb discapacitat sensoriau, sigue temporau o permanent, e, en tot mantier era norma en vigor qu'atau ac establís, dèishe que sigue eth notari qui, en cada cas e en foncion des circonstàncies personaus der autrejant, avalore era sua capacitat de comprenença e es sues abilitats comunicatives, age discapacitat sensoriau o non n'age, e sigue aguesta discapacitat temporau o permanenta, de conformitat damb çò qu'establissen es disposicions deth Còdi civiu de Catalonha e, supletòriament, era legislacion notariau.
Se tracte, fin finau, de modificar es disposicions deth Còdi civiu de Catalonha en matèria testamentària qu'establien restriccions entàs persones damb discapacitat sensoriau, sigue temporau o permanenta, que se podien qualificar de discriminatòries.
Aguesta lei aplique era Convencion des Nacions Unides sus es drets des persones damb discapacitat, aprovada en Naua Yòrk eth 13 de deseme de 2006, que hè part, a toti es efèctes, der ordenament juridic der Estat espanhòu des deth 3 de mai de 2008, e tanben era Carta des drets fondamentaus dera Union Europèa.
Ena linha d'aguesti precedents, aguesta lei preten qu'es persones damb discapacitat sensoriau, sigue temporau o permanenta, non patisquen cap de discriminacion per arrason dera sua discapacitat sensoriau en exercici des drets e libertats que les corresponen coma ciutadans en encastre deth dret civiu de Catalonha.
En aguest sens, se tracte d'ua norma de besonh entà complir eth manament dera Resolucion 683/XI, deth 25 de mai de 2017, deth Parlament de Catalonha, e entà dotar de seguretat juridica as persones damb discapacitat sensoriau, sigue temporau o permanent, respècte as sòns drets successoris.
Entà arténher aguest objectiu, s'a modificat era redaccion de diuèrsi articles deth libre quatau deth Còdi civiu de Catalonha, damb era fin d'eliminar quinsevolh tracte discriminatòri des persones damb discapacitat sensoriau, sigue temporau o permanent, en matèria testamentària.
»a) Es menors d'edat e es incapables entà testar.
Eth testament barrat ei escrit peth testador, sigue en forma autografa, en braille o per d'auti mejans tecnics, o per ua auta persona per encomana sua, damb era expression deth lòc e era data.
Usatge de mejans entà suplir era discapacitat sensoriau
S'abolís era disposicion addicionau dusau dera Lei 10/2008, deth 10 de junhsèga, deth libre quatau deth Còdi civiu de Catalonha, relatiu as successions.